ዘላቂ ሠላም፣ ፍትኅ፣ እኩልነትና የዴሞክራሲያዊ ስርዓትን ማስፈን ቀጣይ ሥራ መሆን እንዳለበት የአማራ ብሔራዊ ንቅናቄ (አብን) አስታወቀ።
ባሕር ዳር: ኅዳር 20/2013 (አብመድ)ንቅናቄው የትህነግ ጁንታ ቡድን መደምሰሱን አስመልክቶ የእንኳን ደስ አላችሁ መልእክት አስተላልፏል፡፡ በታሪክ ክፍተት እንደዋዛ ለመንበረ ስልጣን የበቃው የትህነግ ስብስብ እድሜውን ሙሉ የጥላቻና ጥፋት ስምሪት በማድረግ ምድቡና ዝርዝሩ የማያልቅ በደል ሲፈፅም መቆየቱን አብን ጠቅሷል።ንቅናቄው በፌስ ቡክ ገጹ እንደገለጸው ትህነግ የጥላቻና የግፍ ስርአቱን ዳግም ለመጫን ራሱ በከፈተው ጦርነት በጀግናው የሀገር መከላክያ ሰራዊት፣ የአማራ ልዩ ኃይልና ሚሊሻ ቅጣቱን ተቀብሎ ታሪክ ሆኖል፡፡ ቀጣይ ትህነግ የተከላቸውን የጥላቻ ትርክት፣ ሕገ-መንግስትና መዋቅሮችን በማፈራረስ ዘላቂ ሰላም፣ ፍትሕ፣ እኩልነትና ዴሞክራሲያዊ ስርዓትን ማስፈን ይሆናል።የትሕነግ መደምሰስ ለሀገር በተለይም ከውልደት ጀምሮ በጠላትነት ለፈረጀውና የትየለሌ ግፍ ሲፈፅምበት ለቆየው ለአማራ ሕዝብ እንዲሁም ለትግራይ ሕዝብ ፋይዳው የጎላ እንደሆነ አብን ገልጿል፡፡